kardosdrur/scandi-wiki huggingface dataset:
Digital forvaltning

Digital forvaltning eller e-forvaltning (engelsk: e-government) er en betegnelse for brugen af informations- og kommunikationsteknologi til at stille offentlige tjenester til rådighed for borgere.

Der sondres især mellem to forskellige anvendelser af begrebet digital forvaltning:
 digitalisering af forvaltningen, hvor fokus er på anvendelse af IKT til intern effektivisering af arbejdsprocesserne i offentlige myndigheder.
 digital selvbetjening, der vedrører digitale selvbetjeningsløsninger, som offentlige myndigheder stiller til rådighed for borgere, virksomheder eller andre brugere på internettet.

Omend digital forvaltning ligger i direkte forlængelse af den digitalisering, der skete i 1970erne, 1980erne og 1990erne, blev begrebet digital forvaltning sat på dagsordenen af Al Gore i 1999 med målsætningen om "500 forms online". Digital forvaltning blev for alvor sat på dagsordenen i Danmark med udgivelsen i 2001 af publikationen "Digital Forvaltning", som blev udarbejdet af et udvalg bestående af repræsentanter for Finansministeriet, IT- og Forskningsministeriet, Erhvervsministeriet, Indenrigsministeriet, Økonomiministeriet, Kommunernes Landsforening, Amtsrådsforeningen, Københavns Kommune og Frederiksberg Kommune.

I august 2001 blev Den Digitale Taskforce etableret i Finansministeriet, bestående af repræsentanter fra en række ministerier, samt fra kommunale organisationer. Der blev endvidere i starten af 2002 offentliggjort en fælles-offentlig strategi for digital forvaltning. En revideret version af strategien blev offentliggjort i februar 2004.

Digital forvaltning varetages i dag af Den Digitale Taskforce, der har fokus på omlægning og effektivisering af arbejdsprocesser i offentlige myndigheder, og Ministeriet for Videnskab, Teknologi og Udvikling og It- og Telestyrelsen, der især har fokus på it-arkitektur og -standarder, it-sikkerhed, og digital borgerservice.

Arbejdsdelingen mellem Den Digitale Taskforce i Finansministeriet og Ministeriet for Videnskab, Teknologi og Udvikling afspejler det forhold, at digital forvaltning kombinerer administrationspolitik, der er placeret i Finansministeriet, og it-politik der henligger under Ministeriet for Videnskab, Teknologi og Udvikling.

Se også 
 Algoritmestyre

Eksterne henvisninger 
 E.gov.dk  – Generel information om digital forvaltning fra Den Digitale Taskforce.
 Offentlig Information Online  – Digital forvaltning ressourcer fra Ministeriet for Videnskab, Teknologi og Udvikling.
 Ministeriet for Videnskab, Teknologi og Udvikling  – Information om it-politikken i Danmark.
 KL – Administration, jura og it  – KL's ressourcer om digital forvaltning og administrationspolitik.
 eGov+  – Tværfagligt forskningsprojekt med fokus på digtal forvaltning. Samarbejde mellem Aarhus og Ålborg Universitet, Ringkøbing-Skjern- Århus og Ålborg Kommune, samt Scanjour, KMD og Logica. Finansieret af Det Strategiske Forskningsråd.

 
Offentlig forvaltning
Offentlige services
Den Digitale Taskforce

Den Digitale Taskforce var en enhed i Finansministeriet. Den blev oprettet i august 2001 for at fremme digital forvaltning som led i det såkaldte Projekt Digital Forvaltning og havde i en årrække et koordinerende ansvar for digitaliseringen af den offentlige sektor. Den Digitale Taskforces opgaver varetages siden 2011 af Digitaliseringsstyrelsen.

Den Digitale Taskforce refererede trods placeringen i Finansministeriet til den fællesoffentlige Bestyrelse for digital forvaltning bestående af en departementschefer for Finansministeriet, Ministeriet for Videnskab, Teknologi og Udvikling og en række andre ministerier samt administrerende direktører for KL og Amtsrådsforeningen (nu Danske Regioner). Indtil de blev medlemmer af KL, indgik også repræsentanter for Københavns Kommune og Frederiksberg Kommune.

Den Digitale Taskforce beskæftigede ca. 20 medarbejdere, der var indstationeret fra en række ministerier og de kommunale organisationer.

Eksterne henvisninger 
 Digitaliseringsstyrelsens hjemmeside 

Digitale Taskforce, Den
Digitale Taskforce, Den
Etableret i 2001
Stængel (flertydig)

Stængel har flere betydninger:
 Stængel (plantedel) – et urteagtig skud, som bærer blade og rødder
 Kimstængel – den første stængel, som bærer kimbladene, udvikles efterhånden til den blivende stængel
 Jordstængel
 Stængelplanter – et underrige (Embryophyta) i planteriget, også kaldet "landplanter"
Final Fantasy: The Spirits Within

Final Fantasy: The Spirits Within er en film fra 2001 baseret på Final Fantasy-spillene. Filmen har en historie for sig selv, ligesom spillene ikke er direkte fortsættelser til hinanden. Det opsigtsvækkende ved filmen er dens tekniske innovation i forhold til realistisk computergenereret grafik. På trods af dette blev filmen ingen stor succes.

Den er produceret af de oprindelige Final Fantasy-spils skaber og instruktør Hironobu Sakaguchi. Den største forskel på spillenes og filmens historie er at filmen foregår på Jorden i fremtiden – i modsætning til spillene, der foregår i forskellige eventyrverdener.

Kilder

Eksterne henvisninger 
 

Amerikanske film fra 2001
Film baseret på spil
Japanske film fra 2001
The Spirits Within
Udødelige parti

Udødelige parti har flere betydninger:
 Udødelige parti (skak) – er et skakparti mellem Adolf Anderssen og Lionel Kieseritzky i 1851.
 Steinitz' udødelige parti – er et skakparti mellem Wilhelm Steinitz og Curt von Bardeleben i 1895.
Impulsmoment

I fysik er impulsmoment, eller vinkelmoment, et mål for, hvor meget bevægelsesmængde der er om et valgt punkt. Det er den rotationsmekaniske analog til lineær impuls.

Impulsmoment i klassisk mekanik

Definition for en punktpartikel 
En partikels impulsmoment omkring et veldefineret punkt er defineret som:

hvor  er partiklens impulsmoment,  er stedvektoren for partiklens position regnet fra det valgte punkt,  er partiklens bevægelsesmængde (impulsvektor), og produktet på højre side er et krydsprodukt af vektorer.

Bemærk at impulsmomentet står vinkelret på planet dannet af  og .

Vinkelfrekvens 
Impulsmomentet kan også opskrives med vinkelfrekvensen . Impulsen kan generelt skrives som en komponent parallel med positionsvektoren plus en vinkelret komponent.

Hvor den vinkelrette fart er givet ved:

Når positionsvektoren krydses med impulsen, bliver den første komponent nul:

hvor  står vinkelret på  og .
Det ses, at formlen for impulsmoment nu minder om formlen for lineær impuls :

hvor hastighed er erstattet af vinkelhastighed. Faktoren foran erstatter inertialmassen og kaldes derfor for inertimomentet .

Dermed kan impulsmomentet skrives som

Kraftmoment 

Analogt til Newtons anden lov for lineær bevægelse kan et kraftmoment  defineres som den tidsafledte af impulsmomentet:

hvor  er tid.
Dette svarer til

hvor  er en kraft. Tilsvarende gælder:

hvor  er vinkelaccelerationen.

Impulsmomentet vil altså ændres, når det påvirkes af et kraftmoment. Hvis kraftmomentet er parallelt med impulsmomentet, vil kun rotationshastigheden () ændres. Er kraftmomentet derimod ikke parallelt med impulsmomentet vil også retningen af impulsmomentet ændres. Dette er forklaring på, hvorfor eksempelvis et snurrende cykelhjul ophængt i en snor i akslen vil rotere omkring snoren - en såkaldt præcessionsbevægelse.

Omvendt er der altså bevarelse af impulsmomentet, når der ikke er et kraftmoment. Denne effekt kan blandt andet ses ved en pirouette, hvor en ændring af arme og bens position vil give en ændring af inertimomentet, hvilket vil medføre en modsvarende ændring i rotationshastigheden, således at impulsmomentet forbliver konstant.

Se også 
 Orbitalt impulsmoment (bølge)
 Spin
 Drejningsmoment

Fysik
Fysisk størrelse
Rotation
Adams æbler

Adams æbler er en dansk komediefilm fra 2005, som er skrevet og instrueret af Anders Thomas Jensen. Medvirkende i filmen er bl.a. Mads Mikkelsen, Ulrich Thomsen, Nicolas Bro, Paprika Steen, Nikolaj Lie Kaas og Ali Kazim. Adams æbler havde premiere 15. april 2005. Filmen blev produceret af M&M Productions og havde et budget på 22 mio. kr. Adams æbler solgte over 350.000 billetter og indtjente omtrent 19 mio. kr. i 2005.

Handling 

Adam er løsladt på prøvetid fra fængslet, og skal i denne tid opholde sig i en kirke (Horne Kirke), hvor Ivan er præst. Ivan har to andre hjælpere, også tidligere kriminelle. Adam har svært ved at tage opholdet i kirken seriøst, og foreslår Ivan at hans "store mål" skal være at bage en æblekage. Men det viser sig faktisk at være ret problematisk. Krager angriber gang på gang æbletræet, og deres komfur som kagen skal bages i, går i stykker. Ivan mener bestemt at der er tale om at Satan forsøger at teste dem.

Ivan har haft en svær tid. Hans mor døde tidligt, hans kone begik selvmord fordi de fik et handicappet barn, og kræft begynder nu også at plage Ivan. Ivan tvinger dog sig selv til kun at se på den positive side af tingene, og det har gennem tiden gjort ham sindssyg – meget sindssyg. Adam kan hurtigt konstatere at Ivan ikke er helt normal, og forsøger at nå til bunds i sagen.

Modtagelse 

Filmen blev modtaget med positive anmeldelser og modtog adskillige danske og internationale priser og nomineringer, såsom Robert-prisen for årets danske spillefilm og årets originalmanuskript i 2006, og nominering i kategorien bedste euroæiske film ved European Film Awards. Filmen blev også kaldt den for Jensens hidtil bedste.

Medvirkende 
 Mads Mikkelsen – Ivan
 Nicolas Bro – Gunnar
 Ali Kazim – Khalid
 Ulrich Thomsen – Adam
 Paprika Steen – Sarah
 Lars Ranthe – Esben
 Nikolaj Lie Kaas – Holger
 Ole Thestrup – doktor Kolberg
 Emil Kevin Olsen – Christoffer 
 Gyrd Løfqvist – Poul 
 Peter Reichhardt – Nalle 
 Tomas Villum Jensen – Arne 
 Peter Lambert – Jørgen 
 Solvej Christensen – pige på benzinstationen 
 Rasmus Rise Michaelsen – dreng på benzinstationen 
 Jakob-Ole Remming – dreng på benzinstationen 
 Per Holm Henriksen – patient

Musik i filmen 

I filmen bruges blandt andet sangen How Deep Is Your Love fremført af Bee Gees.

Referencer

Eksterne henvisninger 
 

Danske film fra 2005
Komediefilm fra Danmark
Dansksprogede film
Film instrueret af Anders Thomas Jensen
Robertprisen for årets danske spillefilm
Film fra Danmark (administrationskategori)
Sertã

Sertã er en by i Portugal med et indbyggertal på .

Referencer 

Byer i Portugal
Sønnen

Sønnen er en dansk film fra 1953, instrueret af Torben Anton Svendsen og skrevet af Leck Fischer.

Medvirkende
Ib Schønberg
Frits Helmuth
Gunnar Lauring
Karin Nellemose
Kate Mundt
Inge Hvid-Møller
Kjeld Jacobsen
Hans-Henrik Krause
Karl Stegger
Maria Garland
Elith Pio
Aage Winther-Jørgensen
Preben Lerdorff Rye
Inge Ketti
Bodil Lindorff
Jakob Nielsen
Victor Montell
Paul Hagen
Henry Nielsen

Eksterne henvisninger
 

Danske film fra 1953
Film instrueret af Torben Anton Svendsen
Sønnen fra Amerika

Sønnen fra Amerika er en dansk film fra 1957 og en nyindspilning af Niels Pind og hans dreng fra 1941. Filmen er skrevet af Paul Sarauw og Jon Iversen, der også har instrueret.

Filmen er oprindelig baseret på Johan Skjoldborgs skuespil Ideale magter fra 1911, som blev filmatiseret første gang i 1941 under titlen Niels Pind og hans dreng.

Medvirkende 
 Peter Malberg
 Poul Reichhardt
 Emil Hass Christensen
 Lisbeth Movin
 Sigrid Horne-Rasmussen
 Kjeld Petersen
 Holger Juul Hansen
 Louis Miehe-Renard
 Knud Heglund
 Helga Frier
 Preben Kaas
 Preben Lerdorff Rye
 Henry Nielsen
 Bjørn Puggaard-Müller
 Lise Thomsen
 Carl Ottosen

Eksterne henvisninger 
 

Danske film fra 1957
Film instrueret af Jon Iversen
Niels Pind og hans dreng

Niels Pind og hans dreng er en dansk film fra 1941. Folkekomedie baseret på Johan Skjoldborgs skuespil Ideale magter fra 1911. Filmen blev senere genindspillet under navnet Sønnen fra Amerika (1957).
 Manuskript Axel Frische.
 Instruktion Axel Frische og Lau Lauritzen jun.
 Musik af Emil Reesen

Handling 
Det lille lokaltog kommer møjsommeligt tøffende ind på Torslev station. Stationsforstanderen står iført tøfler på perronen og venter på toget. Da det standser, viser det sig, at der er en eneste passager med. En yngre fremmedartet, elegant klædt mand stiger ned på perronen med et par kufferter med en masse flotte mærker fra fremmede lande. Manden hedder Nelson. For mange år siden drog han udenlands. Nu vender han hjem for at se, hvordan det står til i hans fødeby.

Medvirkende 
 Axel Frische
 Gunnar Lauring
 Rasmus Christiansen
 Ib Schønberg
 Gerda Madsen
 Carl Heger
 Aage Foss
 Knud Heglund
 Henry Nielsen

Referencer

Eksterne henvisninger 
 

Spillefilm fra Danmark
Danske film fra 1941
Nordhavets mænd

Nordhavets mænd er en dansk film fra 1939, der følger sælfangernes liv i polarområdet. Filmen er instrueret af Lau Lauritzen Jr. efter manuskript af Peter Tutein.

Medvirkende
Johannes Meyer
Lau Lauritzen jun.
Poul Reichhardt
Gull-Maj Norin
Knud Almar
Victor Montell
Carlo Wieth
Torkil Lauritzen
Ingeborg Pehrson

Handling 
Sigurd, der er søn af en hårdhjertet, frygtet og hadet konsul, kan ikke få den pige, han elsker - fordi hendes mor er lappepige - så han tager med som blind passager med "Vesle Kari" til Grønlands vestis. Her forliser skibet, og kun Sigurd og en anden ung mand, Lorens, redder sig i land. De to går efterhånden hinanden så meget på nerverne i det øde nordland, at Sigurd i nødværge dræber Lorens.

Referencer

Eksterne henvisninger 
 

Spillefilm fra Danmark
Danske film fra 1939
Film instrueret af Lau Lauritzen junior
Eventyrfilm fra Danmark
Dansksprogede film
Vagabonden (dansk film)

Vagabonden er en dansk film fra 1940, instrueret af Arne Weel efter et manuskript af Peer Guldbrandsen. Filmen handler om en skærsliber-original (Carl Alstrup), der indvikles i en drabssag. Musikken er komponeret af Emil Reesen.

Medvirkende
Carl Alstrup
Betty Söderberg
Fredbjørn Bjørnsson
Jens Asby
Charles Wilken
Olaf Ussing
Peter Nielsen
Else Marie Hansen
Bjarne Forchhammer

Eksterne henvisninger 
 

Danske film fra 1940
Kriminalfilm fra Danmark
Film i sort-hvid
Film instrueret af Arne Weel
Week-End

Week-End er en dansk film fra 1935, skrevet og instrueret af Alice O'Fredericks og Lau Lauritzen junior.

Medvirkende
Ib Schønberg
Arthur Jensen
Lau Lauritzen jun.
Ellen Jansø
Svend Bille
Sigfred Johansen
Eigil Reimers
Poul Reichhardt
Per Gundmann
Sigurd Langberg
Tove Wallenstrøm
Betty Helsengreen

Eksterne henvisninger 
 

Spillefilm fra Danmark
Danske film fra 1935
Film instrueret af Alice O'Fredericks
Film instrueret af Lau Lauritzen junior
Wienerbarnet (film fra 1941)

Wienerbarnet er en dansk film fra 1941. Filmen må karakteriseres som en folkekomedie. Filmens tema er, at et wienerbarn vender tilbage efter en årrække for at besøge sine plejeforældre.

Manuskript Svend Rindom og Fleming Lynge.
Instruktion Arne Weel.
Blandt de medvirkende kan nævnes:

Max Hansen
Jens Asby
Helga Frier
Lise Thomsen
Hans Egede Budtz
Gull-Maj Norin
Svend Bille

Eksterne henvisninger 
 

Danske film fra 1941
Komediefilm fra Danmark
Familien Schmidt

Familien Schmidt er en dansk film fra 1951. Revsende samfundssatire over småborgerlighed og hykleri.
Manuskript Leck Fischer, Fleming Lynge og Ole Palsbo.
Instruktion Ole Palsbo.
Blandt de medvirkende kan nævnes:

Ellen Gottschalch
Kjeld Jacobsen
Freddy Koch
Lis Løwert
Louis Miehe-Renard
Vera Gebuhr
Inge Ketti
Emil Hass Christensen
Elith Pio
Birgitte Federspiel
Einar Juhl
Bjørn Watt Boolsen
Albert Luther
Knud Heglund
Olaf Ussing
Keld Markuslund
Ejner Federspiel
Karen Berg

Eksterne henvisninger 
 

Danske film fra 1951
Komediefilm fra Danmark
Rigshospitalets Kollegium

Rigshospitalets Kollegium (RHK) er et kollegium i Universitetsparken på Nørrebro i København. På kollegiet bor 414 studerende fordelt på 28 køkkener. Kollegiet kendes under sloganet "byens førende" og har over 70 udvalg, der alle hjælper til at øge det sociale liv.

Kollegiet er opført i 1971, er en selvejende institution og er en afdeling i Dansk Almennyttigt Boligselskab.

Kilde og eksterne henvisninger 
Rigshospitalets Kollegiums hjemmeside
Afdelingens side på dabbolig.dk

Kollegier i København
Nørrebro
Øresundskollegiet

Øresundskollegiet er et kollegium beliggende på Amager, København. Kollegiet er Nordens største med 1.024 lejemål og cirka 1.500 beboere. Kollegiet er kendt for at huse en stor andel beboere med færøsk baggrund. 

Øresundskollegiets Fodboldklub tilsluttet Københavns Boldspil-Union udsprang historisk fra studiemiljøet på Øresundskollegiet.

Eksterne henvisning 
 Øresundskollegiets hjemmeside

Kollegier i København
Amagerbro
Star Wars Jedi Knight: Jedi Academy

Jedi Knight: Jedi Academy , ofte kaldet JA eller JK3, er et computerspil som udfolder sig i Star Wars-universet, 10 år efter Slaget ved Endor i filmen Return of the Jedi, der udgør episode 6 i sagaen. Spillet er et 1st/3rd-person shooter, hvilket betyder spillet skifter mellem 1. og 3. persons-synsvinkel.

Historie 

Et rumskib med unge padawan-elever er på vej til Luke Skywalkers Jeditempel på Yavin. Men elevernes skib bliver skudt ned og lander i junglen, ikke ret langt fra templet. En del elever finder vej selv, men en af dem opdager noget besynderligt da han når frem – Luke og Kyle Katarn forsøger at løse dette plot, i samarbejde med de nye padawan'er. Spilleren overtager rollen som padawan'en Jaden Korr, der oven i købet har bygget sit eget lyssværd, uden en formel Jedi-uddannelse.

Spiltyper

Singleplayer 
Singleplayer er en spiltype for en enkelt spiller. Her skal spilleren gennemløbe en række missioner, der udvikler sig i et givent tempo og løbende fortælles historien.

Free for all 
Free for all er en populær og udbredt type spil, hvor det populært sagt er "alle mod alle".

Duel 
I duel kæmper to spillere mod hinanden. Der kan sagtens være flere spillere med, men de andre må observere indtil det bliver deres tur. Vinderen af den enkelte duel skal kæmpe mod den næste i køen.

Power Duel 
Power duel fungerer ligesom duel, her er det bare 2 mod 1, hvor den spiller der er alene, til gengæld har mere i liv fra start. Denne type er fremstillet for at kunne genskabe nogle episke kampe.

Siege 
I siege deles spillerne i to hold – defensiv og offensiv. Offensiven skal så udføre en række missioner, medens defensiven skal forhindre dem i dette. Der findes tre baner som bygger på Siege-konceptet.

 I Desert Rescue der udspiller sig på Tatooine skal en droid samles og reddes ud af komplekset. Det defensive hold skal forhindre, at delene bliver stjålet og bragt til Millenium Falcon i komplekset.
 Hoth Attack hvor det offensive hold skal stjæle data fra en robot, og bringe en AT-ST rundt i et kompleks på planeten Hoth.
 Korriban Valley hvor det angribende hold skal samle tre krystaller fra et tempel, der er beskyttet af det defensive hold.

Dog er det naturligvis muligt at hente flere baner ned fra internettet.

Capture the flag 
Capture the flag er et efterhånden udbredt type spil, hvor spillerne deles i to hold, og efterfølgende skal forsøge at stjæle modstanderens flag, og bringe til deres egen base.

Eksterne henvisninger 
 
Computerspil fra 2003
Jedi Knight: Jedi Academy
LucasArts-spil
First-person shooter
Macintosh-spil
Windows-spil
Xbox-spil
Maskine

En maskine er et mekanisk, organisk og/eller elektronisk redskab (fx apparat eller værktøj), som overfører og/eller ændrer energi for at udføre eller hjælpe i udførelsen af en ønsket opgave. En maskine indeholder en eller flere dele.

Maskiner er sædvanligvis drevet af mekaniske, kemiske, termiske eller elektriske midler - og er ofte motoriserede.

Man kan klassificere mekaniske maskiner i enkle maskiner og sammensatte maskiner. En enkel maskine er et apparat, som ændrer retningen eller størrelsen af kraft. En sammensat mekanisk maskine består af flere enkle maskiner.

Eksempler på maskiner omfatter fartøjer, elektroniske systemer, molekyle maskiner, computere, fjernsyn, og radioapparater.

Etymologi og historisk 
Ordet "maskine" kommer af latin máchina, der igen tog udgangspunkt i machaná, et ord fra vestgræsk dialekt. På jonisk dialekt hed det derimod michaní, der har givet ophav til ordet "mekanik". 

Betydningen af det engelske ord for maskine; "machine" kan spores via Oxford English Dictionary til en uafhængig fungerende struktur - og via Merriam-Webster Dictionary til noget som er blevet konstrueret. Dette omfatter menneskets design - i betydningen af maskine.

Kilder/referencer

Se også 
 Enkel maskine
 Stempelmaskine
 Strømningsmaskine

 
Tekniske apparater
Securitate

Securitate (rumænsk for sikkerhed; officielt navn Departamentul Securității Statului, statsligt sikkerhedsdepartement), var det rumænske hemmelige politi i kommunisttiden. I forhold til befolkningens størrelse var Securitate det største sikkerhedspoliti i østblokken.

Referencer 

 

Rumænien
Efterretningstjenester
Etableret i 1948
National sikkerhed
Gorm den Gamle (flertydig)

Gorm den Gamle kan hentyde til flere personer:
 Gorm den Gamle – var dansk konge i midten af 900-tallet.
 Gudrum / Gorm den Gamle (Æthelstan) – var en dansk konge i øst England, som også blev kaldt Gorm den Barnløse.
 Gorm den Engelske – en dansk sagnkonge.
Guerillakrig

Guerillakrig (guerilla udtales [ge'rija] og er spansk for "lille krig") er en organiseret, væbnet kamp, der har til formål at påvirke eller styrte en stats regering som regel med ikke-folkeretlige midler. Staterne, som bekæmpes af modstands- eller oprørsbevægelser, vil generelt have interesse i at betegne dem som guerillabevægelser. Aktioner, som den ene side anser som modstandskamp eller frihedskamp, anser den anden side som væbnet oprør og guerilla. Nogle guerillabevægelser er separatistiske og kæmper for løsrivelse af landområder som Baskerbevægelsen ETA og De Tamilske Tigre. Det kan være svært at skelne mellem guerillaaktiviteter og terrorisme. Det gælder ofte den form for myndighedernes bekæmpelse af folkelige modstandsaktiviteter som den nuværende eks-kong Gyanendras aktioner mod maoisterne og den folkelige opstand i Nepal, der var stærkt medvirkende til hans afsættelse og monarkiets afskaffelse.

Selv om det egentlig er en pleonasme, har udtrykket guerillakrig efterhånden vundet hævd.

Guerilla-begrebet stammer fra den spanske modstandskamp mod Napoleons bror Joseph Bonaparte, der var indsat som konge af Spanien.

Guerillakrig blev brugt om vietnamkrigene.

Guerillakrig er et eksempel på asymmetrisk krigsførelse.

Kendetegn 
Mao Zedong var i en lang årrække i første halvdel af 1900-tallet leder af en guerilla-bevægelse, hvis langstrakte kampe, skiftevis mod politiske modstandere i Kina og mod japanske invasionsstyrker, i 1949 førte til oprettelsen af Folkerepublikken Kina. I en lærebog om krigsførelse fra 1938 opdeler Mao guerillakrigsførelse i tre faser:
 i første fase skulle en oprørshær helt undgå angreb på modstanderen, for her ville man uundgåeligt tabe, men i bevæge sig ud i landet, og måske provokere modstanderen til angreb på lokalbefolkningen, hos hvem man opholdt sig, hvorved man kunne vinde støtte hos denne lokalbefolkning,
 i anden fase skulle oprørshæren udføre nålestiksangreb på velvalgte kommunikationslinjer og andre vigtige mål hos modstanderen,
 i tredje fase kunne oprørshæren opbygge egentlige landstyrker, som kunne gå i åben kamp med modstanderen, og gradvist erobre dennes territorium, afsluttende med hovedstaden.

Kendte guerillabevægelser 
 ETA – militant, baskisk selvstændighedsbevægelse,
 FARC – (Colombias revolutionære væbnede styrker – Folkets hær)
 LTTE – De Tamilske Tigre i Sri Lanka
 26. juli-bevægelsen – revolutionær organisation ledet af Fidel Castro, der i 1959 styrtede Fulgencio Batista regimet på Cuba
 Communist Party of Nepal (Maoist) – Nepals maoistbevægelse, der afskaffede monarkiet og nu er landets største politiske parti.
 Kurdistans Arbejderparti -PKK, Partiya Karkerên Kurdistanê. Kurdisk frihedskæmpere og selvstændighedsbevægelse.

Referencer

Litteratur 
 

Krig
Krigertyper